Λουίζα Ντιόγκο

Η Λουίζα Ντιόγκο (Luísa Dias Diogo, 11 Απριλίου 1958 – 16 Ιανουαρίου 2026) ήταν πολιτικός, η οποία χρημάτισε πρωθυπουργός της Μοζαμβίκης από το 2004 ως το 2010. 

Ήταν η πρώτη γυναίκα Πρωθυπουργός στην ιστορία της χώρας αυτής. Ανήκει στο κόμμα FRELIMO (Μέτωπο Απελευθέρωσης της Μοζαμβίκης), το οποίο κυβερνάει τη χώρα από την ανεξαρτησία της, το 1975. Ήταν επίσης μέλος του Συμβουλίου Χριστιανικών Εκκλησιών Γυναικών.

 Βιογραφία 
 Πρώτα χρόνια και εκπαίδευση 
Γεννήθηκε στις 11 Απριλίου 1958. Σπούδασε οικονομικά στο Πανεπιστήμιο του Μαπούτο, όπου απέκτησε πτυχίο το 1983 και στη συνέχεια απέκτησε μεταπτυχιακό από το Τμήμα Αφρικανικών και Ανατολικών Μελετών του Πανεπιστημίου του Λονδίνου. Το 1980 ξεκίνησε να εργάζεται στο Υπουργείο Οικονομικών της χώρας της. Επίσης εργάστηκε στην Παγκόσμια Τράπεζα. 

 Πολιτική σταδιοδρομία 
Το 1994 έγινε μέλος της κυβέρνησης του FRELIMO και ανέλαβε υφυπουργός Οικονομικών. Έπειτα διορίστηκε Υπουργός Οικονομικών και Σχεδιασμού, αξίωμα που διατήρησε μέχρι το 2005."Guebuza names cabinet to fight poverty", Reuters (IOL), 4 Φεβρουαρίου 2005. 

Στις 17 Φεβρουαρίου 2004 διορίστηκε πρωθυπουργός από τον πρόεδρο Ζοακίμ Τσισάνο. Διαδέχθηκε στην πρωθυπουργία τον Πασκάλ Μοκουμπί, ο οποίος θήτευσε στο αξίωμα επί 9 χρόνια. Ως πρωθυπουργός κάλεσε τους υπουργούς Υγείας των χωρών της Αφρικής να προσφέρουν υγειονομικές υπηρεσίες αναφορικά με τη σεξουαλική υγεία και την αναπαραγωγή δωρεάν σε όλη την ήπειρο. Με τον τρόπο αυτό θα μειωθεί η βρεφική θνησιμότητα κατά τα δύο τρίτα και επίσης θα μειωθεί η θνησιμότητα των γυναικών κατά τον τοκετό, όπως επίσης και η εξάπλωση του AIDS. Ο στόχος των Ηνωμένων Εθνών είναι να επιτευχθούν αυτά έως το έτος 2015."Mozambique; Diogo Calls for Free Reproductive Health Services." Africa News 21 Σεπτεμβρίου 2006 <http://www.lexisnexis.com/us/lnacademic/results/docview/docview.do?docLinkInd=true&risb=21_T3639212382&format=GNBFI&sort=RELEVANCE&startDocNo=26&resultsUrlKey=29_T3639212388&cisb=22_T3639212387&treeMax=true&treeWidth=0&csi=8320&docNo=35>.

Τον Αύγουστο του 2007 η Ντιόγκο, η οποία ζητά την καταπολέμηση φτώχειας και την καλύτερη περίθαλψη, ήταν στην 89η θέση στον κατάλογο με τις 100 πιο ισχυρές γυναίκες του πλανήτη, στο περιοδικό Forbes."Liberia; World's Most Powerful Women." Africa News 08 Σεπτεμβρίου 2007 <http://www.lexisnexis.com/us/lnacademic/results/docview/docview.do?docLinkInd=true&risb=21_T3639202294&format=GNBFI&sort=RELEVANCE&startDocNo=1&resultsUrlKey=29_T3639202297&cisb=22_T3639202296&treeMax=true&treeWidth=0&csi=8320&docNo=1>. Ύστερα ενδιαφέρθηκε για την ισότητα των δύο φύλων και τις γυναίκες στην πολιτική. ιδρύοντας το "Δίκτυο των Γυναικών - Υπουργών και Βουλευτών" (MUNIPA)."Mozambique; Network of Women Ministers And Parliamentarians." Africa News 6 Μαΐου 2007 <http://www.lexisnexis.com/us/lnacademic/results/docview/docview.do?docLinkInd=true&risb=21_T3639212382&format=GNBFI&sort=RELEVANCE&startDocNo=1&resultsUrlKey=29_T3639212388&cisb=22_T3639212387&treeMax=true&treeWidth=0&csi=8320&docNo=14>. 

Τον Σεπτέμβριο του 2005 υπήρξε επίσημη ομιλήτρια από το εξωτερικό στο συνέδριο του βρετανικού Εργατικού Κόμματος. 
Τον Ιανουάριο του 2010 αντικαταστάθηκε στην πρωθυπουργία από τον Άιρες Αλί.

 Θάνατος 
Απεβίωσε στην Πορτογαλία στις 16 Ιανουαρίου 2026, σε ηλικία 67 ετών.Perdeu a vida Luísa Diogo 

Παραπομπές

 Εξωτερικοί σύνδεσμοι 


Κατηγορία:Πρωθυπουργοί της Μοζαμβίκης
Κατηγορία:Γυναίκες Πρωθυπουργοί